'কবিতা অন্তৰৰ এক স্বতঃস্ফুৰ্ত প্ৰকাশ। মানুহৰ মনৰ ভাৱ, আবেগ, অনুভূতি আদি কবিতাৰ মাজেৰে প্ৰকাশ কৰিব পাৰি'। এই মন্তব্য বিশিষ্ট নাট্যকাৰ, সাহিত্যিক ডাঃ দিলীপ কুমাৰ বৰুৱাৰ।
আজি নগাঁও প্ৰেছ ক্লাৱত অনুষ্ঠিত এক গ্ৰন্থ উন্মোচনী অনুষ্ঠানত সভাপতিত্ব কৰি দিয়া ভাষণত ডাঃ বৰুৱাই এইদৰে মন্তব্য কৰি কয়- 'কাব্য সাহিত্যৰ জৰিয়তে সমাজৰ প্ৰতিচ্ছবি দাঙি ধৰিব পাৰি'।
বিশিষ্ট লিখক, শিক্ষাবিদ ঘনকান্ত বৰাৰ 'নিৰিবিলি' কাব্য গ্ৰন্থখন উন্মোচন কৰি দিয়া ভাষণত নগাঁও প্ৰেছ ক্লাৱৰ সভাপতি কনক হাজৰিকাই কয়, 'কবিতা আচলতে শব্দৰ সৃষ্টি। মানুহৰ মাজত আবেগ, অনুভূতি সৃষ্টি কৰিব পৰা এক মাধ্যম হ'ব পাৰে কবিতা'।
সভাত নিৰ্দিষ্ট বক্তা হিচাপে উপস্থিত থাকি অসম সাহিত্য সভাৰ সহকাৰী সম্পাদক যতীন সুতে সাম্প্ৰতিক সময়ৰ পৰিস্থিতি ব্যাখ্যা দাঙি ধৰাৰ লগতে সাহিত্য কৃতীৰ বিষয়েও ব্যাখ্যা দাঙি ধৰে।
সভাত লিখক মোলান লস্কৰ, শিক্ষাবিদ বাছেদ আলী, ৰাঙলু শাখা সাহিত্য সভাৰ সভাপতি নজিবুৰ ৰহমান, কল্পনা শইকীয়া, সাহিত্যিক কেশৱ বৰা আদিকে ধৰি বহু কেইগৰাকী বিশিষ্ট ব্যক্তিয়ে অংশ গ্ৰহণ কৰে।
সভাৰ উদ্দেশ্য ব্যাখ্যা কৰে লিখক ঘনকান্ত বৰাই। সভাৰ আৰম্ভণিতে ছাত্ৰী জ্যোতিস্মিতা ভাগৱতীয়ে কবিতা পাঠ কৰে। উল্লেখ্য যে, নগাঁও জিলাৰ কঠিয়াতলী নিবাসী ঘনকান্ত বৰাৰ অতি মৰমৰ নাতিনী নিৰিবিলি বৰাৰ আজি পঞ্চম সংখ্যক জন্মদিনৰ লগত সংগতি ৰাখি ঘনকান্ত বৰাই এই গ্ৰন্থখন প্ৰকাশ কৰি উলিওৱা বুলি জানিবলৈ দিয়ে।
জেইলত কি কৰি থাকে প্ৰেয়সীক টুকুৰা টুকুৰকৈ কাটি ফ্ৰীজত ভৰাই থোৱা আফতাবে ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
